નિકી હેલેએ પીએમ મોદીને સ્પષ્ટ કહ્યુ છે કે ભારતે ઈરાન પર લાગેલા પ્રતિબંધોને માનવા પડશે. નિકીએ ઈરાનને દુનિયા માટે ખતરો ગણાવ્યુ છે. જ્યારે તેમણે પીએમ મોદી સાથે મુલાકાત કરી ત્યારે ભારત અને ઈરાન વચ્ચે ચાલી રહેલ વેપારી સંબંધો પર ચિંતા વ્યક્ત કરી. ગુરુવારે નિકી એક થિંક ટેંક ઓઆરએફના કાર્યક્રમમાં બોલી રહ્યા હતા ત્યારે તેમણે કહ્યુ હતુ કે, "રાષ્ટ્રપતિ ટ્રમ્પ કહી ચૂક્યા છે કે આપણે ઈરાનને જવાબદાર ગણાવવાનું રહેશે." નિકીએ અહીં કહ્યુ કે ઈરાન પરમાણુ કાર્યક્રમ પર કરાયેલા પોતાના વચનથી પીછેહટ કરી રહ્યુ છે. વળી તેમણે ઈરાન પર આતંકવાદ કરાવવાનો પણ આરોપ લગાવ્યો અને તેને આગામી ઉત્તર કોરિયા ગણાવ્યુ.